જો કે હોસ્પિટલની ઓપીડી સેવા, એક્સ રે વિભાગ, સહિતના અનેક વિભાગ હજુય જુના મકાનમાં જ કાર્યરત છે. હવે રાજ્ય સરકારે આ જુના મકાનની જગ્યાએ ઓપીડી સહિતની સેવાઓ માટે નવું મકાન બનાવવાનો નિર્ણય લઇ લીધો છે. નવા મકાન માટે પૂર્ણત: ખર્ચનો અંદાજ 17 કરોડ રૂપિયા જેટલો છે. જોકે પ્રથમ તબક્કામાં 2018-19 નાં વર્ષ માટે સરકારે ઓપીડીના નવા મકાન અને નર્સિંગ હોસ્પિટલ માટે 10 કરોડ રૂપિયાની ફાળવણી બજેટમાં કરી પણ દીધી છે. બાકીના નાણાં ક્રમશ: આગામી વર્ષોમાં ફાળવાશે. ઓપીડી સહિતનાં વિભાગો માટેનાં મકાન માટે 17થી 18 કરોડ રૂપિયાનાં ખર્ચનો અંદાજ છે. નવું મકાન બનવાથી હોસ્પિટલમાં હાલ જે સંકળામણ જોવા મળે છે તે દૂર થશે અને વધુ સ્પેશ મળશે.